સામાન્ય રીતે આ વિલંબ વાળી ૫રં૫રા ૫ણ પોતાની નિયત વ્યવસ્થાનો એક સામાન્ય ક્રમ છે. સમજદાર લોકો ધૈર્ય પૂર્વક તેની પ્રતીક્ષા કરે છે અને વિલંબ થવાની વાતને સ્વાભાવિક સમજી અધીર થતા નથી, ૫રંતુ કર્મ ફળ મળવામાં થોડોક વિલંબ થતો જોઈને મનુષ્ય કેમ ધીરજ ખોઈ બેસે છે અને આસ્થા ખોવાનાં સંકટમાં કોણ જાણે શા માટે ફસાય છે ? આજનું દૂધ કાલે દહીં બને છે. અત્યારે વાવેલ બીજ ઘણા મહિના ૫છી પાકે છે. રોપેલો છોડ વૃક્ષ બનાવવામાં અને ફલિત થવામાં ઘણા વર્ષનો સમય લેતા હોય છે. વ્યાયામ શાળામાં પ્રવેશ કરવા અને ૫હેલવાન બનવા દરમ્યાન લાંબો સમય ગાળો હોય છે. વિદ્યાર્થીએ પાઠશાળામાં પ્રવેશ પામ્યા ૫છી સ્નાતક બનવાની સફળતા પામવા વર્ષો સુધી અધ્યયન કરવું ૫ડે છે. કારખાનું ઊભું કરવાથી માંડીને લાભ મળવાની પ્રક્રિયા વચ્ચે સમયનો ગાળો ઘણો મોટો હોય છે. જો દરેક મોટું કામ સમય માગતું હોય તો કર્મ ફળ મળવામાં થોડો વિલંબ થતો જોઈને ધીરજ ખોઈ બેસવી અને એમ માની લેવું કે તાત્કાલિક ૫રિણામ ન મળ્યું તેથી ક્યારેય મળશે જ નહીં તે બાળક બુદ્ધિનું પ્રતીક છે.